Povećana radijacija u vodi oko Fukušime
Japanska agencija za nuklearnu bezbednost saopštila da je radiokativnost 1.200 puta veća od dozvoljene 
Japanska agencija za nuklearnu bezbednost saopštila je da je nivo radijacije u morskoj vodi u blizini oštećene ekektrane Fukušima 1.200 puta veći od dozvoljenog. Zvaničnici kažu da su otkrili povišene nivoe radioaktivnog joda u vodi Tihog okeana u prečniku od 300 metara oko nuklearne elektrane. Prema njihovim tvrdnjama samo litar i po te vode sadrži količinu radijacije dozvoljenu za celu godinu. Kontaminirana morska voda samo je poslednja u nizu indikacija da se radijacija iz postrojenja Fukušima širi. Povišeni nivoi radiokativnopsti ove nedelje su pronađeni u pijaćoj vodi u Tokiju i okolini. Radijacaija je otkrivena i u povrću i mleku sa farmi u blizini Fukušime, posle čega su neke zemlje zabranile uvoz hrane iz te oblasti. Sekretar japanske vlade  rekao je novinarima da je teško predvideti kada će se kriza okončati. Radnici u elektrani, danas su počeli da prskaju oštećene rekatore običnom vodom, umesto morske, u nastojanju da spreče pregrejavanje oštećenih gorivnih šipki i širenje radijacije u životnu sredinu. Pojavila se zabrinutost da je so iz morske vode doprinela zapušavanju cevi i izolaciji gorivnih šipki, što otežava nastojanja da se ponovo uspostavi sistem za hlađenje u elektrani. Američka mornarica u pomoć šalje brodove sa svežom vodom.